
Parlamentul României   

Camera Deputaţilor 




	COMISIA JURIDICĂ, DE DISCIPLINĂ ȘI IMUNITĂȚI
	Comisia pentru administraŢie pUblicĂ Şi 

amenajarea teritoriului 



	Bucureşti, 09.06.2020
	                         

	
	                          





Către, 

  BIROUL PERMANENT AL 

CAMEREI DEPUTAȚILOR 


Vă înaintăm, alăturat, raportul comun asupra proiectului de Lege pentru trecerea unui imobil din domeniul public al statului şi din administrarea Instituţiei Prefectului - Judeţul Vrancea, în domeniul public al judeţului Vrancea şi în administrarea Consiliului judeţean Vrancea, trimis Comisiei juridice, de disciplină și imunități și Comisiei pentru administrație publică și amenajarea teritoriului pentru examinare în fond, cu adresa nr. PLx 568/2019 din 28 octombrie 2019.
	PREŞEDINTE,


	PREŞEDINTE,



	              NICUȘOR HALICI
	ANGELICA FĂDOR

R A P O R T    C O M U N
asupra proiectului de Lege pentru trecerea unui imobil din domeniul public al statului şi din administrarea Instituţiei Prefectului - Judeţul Vrancea, în domeniul public al judeţului Vrancea şi în administrarea Consiliului judeţean Vrancea
În conformitate cu prevederile art.94 din Regulamentul Camerei Deputaţilor, republicat, Comisia juridică, de disciplină și imunități și Comisia pentru administraţie publică şi amenajarea teritoriului  au fost sesizate, prin adresa nr. PLx 568/2019 din 28 octombrie 2019, cu dezbaterea în fond, a proiectului de Lege pentru trecerea unui imobil din domeniul public al statului şi din administrarea Instituţiei Prefectului - Judeţul Vrancea, în domeniul public al judeţului Vrancea şi în administrarea Consiliului judeţean Vrancea.
Senatul a adoptat proiectul de lege în ședința din data de 21 octombrie 2019 cu respectarea prevederilor art.76 alin.(1) din Constitutia României.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.
La întocmirea prezentului raport comun Comisiile au avut în vedere avizul negativ al Consiliului Legislativ (nr. 589/10.07.2019)
Proiectul de lege are ca obiect de reglementare trecerea imobilului Palatul administrativ al judeţului Vrancea din domeniul public al statului şi din administrarea Instituţiei Prefectului - Judeţul Vrancea, în domeniul public al judeţului Vrancea şi în administrarea Consiliului judeţean Vrancea. În acest imobil îşi desfăşoară activitatea atât Prefectura judeţului Vrancea, cât şi Consiliul judeţean Vrancea.

Potrivit prevederilor art.61 și 63 din Regulamentul Camerei Deputaţilor, republicat, comisiile au examinat proiectul de lege în şedinţa online  comună  în data de 9 iunie 2020.
La dezbateri, membrii Comisiei juridice, de disciplină și imunități au fost prezenți conform listei de prezență. La lucrările Comisiei pentru administrație publică și amenajarea teritoriului au fost prezenţi deputații conform listei de prezență. 
În urma examinării inițiativei legislative și a opiniilor exprimate de către membrii celor două Comisii sesizate în fond, s-a hotărât cu majoritate de voturi, întocmirea unui raport comun de adoptare a proiectului de Lege pentru trecerea unui imobil din domeniul public al statului şi din administrarea Instituţiei Prefectului - Judeţul Vrancea, în domeniul public al judeţului Vrancea şi în administrarea Consiliului judeţean Vrancea în forma adoptată de Senat.


În raport cu obiectul şi conţinutul reglementării, proiectul de lege face parte din categoria legilor organice.
	PREŞEDINTE,


	PREŞEDINTE,



	NICUȘOR HALICI
	ANGELICA FĂDOR


	SECRETAR,
	SECRETAR,

	AIDA-CRISTINA CĂRUCERU
	SIMONA BUCURA-OPRESCU

	  

	

	Consilier parlamentar, Alexandra Mușat
	Consilier parlamentar, Nicoleta Toma

